૧૯મીએ મારી ને તારા પપ્પાની એંગેજમેન્ટ એનીવરસરી હતી. પણ આ વખતે મેં કંઇ ભેટ આપી નથી. હવે તો બધી ભેટ એક સામટી ફેબ્રુઆરી ૨૦૧૩માં જ. અમારા એંગેજમેન્ટને ચાર વર્ષ થયા. સમય કેટલો ઝડપથી પસાર થઇ જાય છે …કે ખબર જ નથી પડતી. તું પણ આવીશ પછી હજુ નાનું છે એમ વિચારીશું ત્યાં તો તું મોટું થવા લાગશે. દિવસો, મહિનાઓ અને વર્ષો તો જાણે પાણીના રેલાની જેમ પસાર થઇ જશે અને આપણે એને રોકી શકીશું પણ નહિ. શીતલબા અને દાદાને નવરાત્રી બહુ ગમે છે પણ આ વખતે દાદા ટૂર પર છે એટલે શીતલબા જઇ શક્યા નથી.